嫌兩個吊飾太麻煩,用一個又得啫,中間畫條「股罅」,好傳神。
出外埠
再惡搞 pat pat 俾阿 Kim唞下得唔得?
Ads by Google
啱啱 11月中,有「荷里活小強」之稱嘅大躉女星 Kim Kardashian,為雜誌影咗輯全裸照,成為一時「醜」話,有網民仲將佢啲相瘋狂 PS,笑爆全城。
估唔到呢股風潮,隔咗一個月仍然 hit。有民眾就將 Kim嘅巨躉駁落不同嘅聖誕飾物上,哈,又幾有創意噃。不過佳節流流仲要對住呢隻小強,講真,唔俾阿 Kim個籮柚唞唞,都俾媽咪姐對眼休息下啦!
將聖誕吊飾變為阿 Kim巨躉,一絕。
名嘴 Jimmy Kimmel仲搵人特製咗個 Kim牌噴雪機。噴嘴位置喺邊?唔使畫公仔畫出腸吧!
憑着整容、巨躉等負面新聞上位嘅 Kim,早前為雜誌晒巨 pat,引嚟負評不斷。
有我巨躉陪大家過聖誕,係咪好 happy呢?(設計對白)
齊做麗絲聖誕花環
阿 Kim被玩,影后麗絲韋花絲潘則被大眾所愛。早前人氣喜劇《 The Mindy Project》,將麗絲相片黐喺聖誕花環(圖),令網民大為驚喜,仲紛紛仿效。唔知大家又 like唔 like呢?
好多 fans跟住電視劇做,並將製成品 upload上 Instagram。